Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav  	
	
Zahraničná pracovná cesta	
Miesto konania – štát, mesto:	Rakúsko, Graz 	
Organizátor:	Európske centrum pre moderné jazyky, organizácia Rady Európy (ECML)	
Termín:	9. 12. – 12. 12. 2015	
Účel:	Účasť na medzinárodnej konferencii Európskeho centra pre moderné jazyky pri príležitosti ukončenia programového obdobia 2012 - 2015	
Rokovací jazyk:	Anglický jazyk, francúzsky jazyk 	
	
Rámcový program
  9. 12. 2015 - cesta Bratislava – Graz; informatívne neformálne stretnutie s národnými kontaktnými osobami 
10. 12. 2015 - 1. deň konferencie 
11. 12. 2015 - 2. deň konferencie
12. 12. 2015 - cesta Graz – Bratislava                    	
	
Stručný priebeh	
Medzinárodnej konferencie Európskeho centra pre moderné jazyky pod názvom Učenie sa prostredníctvom jazykov sa pri príležitosti ukončenia programového obdobia 2012 - 2015 zúčastnili experti z Rady Európy, Kanady, USA, národné kontaktné osoby ECML z jednotlivých členských štátov ECML. Hlavným cieľom konferencie bola prezentácia výsledkov projektov z programu ECML 2012 - 2015, ktoré boli zamerané na podporu kvality jazykového vzdelávania. 

V rámci programového obdobia ECML 2012 – 2015  boli realizované nasledovné projekty: 
1.	Formálne vzdelávanie
Plurilingválne celoškolské kurikulá
Európske portfólio pre študentov učiteľstva predškolského vzdelávania 
Programy mobility pre udržateľné plurilingválne a interkultúrne učenie 
Rôznorodosť v učení majoritného jazyka – podpora vzdelávania učiteľov 
Posunková reč pre profesionálne použitie 
Jazykové deskriptory pre migrantov a úspech minoritných žiakov v povinnom vzdelávaní 
Gramotnosť prostredníctvom obsahovo a jazykovo integrovaného vyučovania: naprieč predmetmi a jazykmi
2.	Neformálne vzdelávanie 
Jazyky vo firemnej kvalite 
Rozvoj jazykových kompetencií migrantov v práci 
Prístup spolupracujúceho spoločenstva ku vzdelávaniu migrantov 
Posilňovanie jazykových sietí 
Publikácie ECML v oblasti uplatnenia plurilingválneho a interkultúrneho vzdelávania
3.	Mediácia 
Plurilingválne a interkultúrne kompetencie: deskriptory a učebné materiály 
Zapojenie rodičov do pluringválneho a interkultúrneho vzdelávania 
Využitie otvorených zdrojov na rozvoj vyučovacích zručností online
Informácie o všetkých projektoch predmetného programového obdobia, ako aj samotné výstupy z projektov, sú pre širokú odbornú a laickú verejnosť dostupné na webovom sídle Európskeho centra pre moderné jazyky: www.ecml.at.  

V závere medzinárodnej konferencie bolo predstavené 5. programové obdobie ECML na roky 2016 - 2019 pod názvom Languages at the heart of learning. Program sa zameriava na tri oblasti: rozvoj – nové projekty ECML, tzv. think tanks; školenia a konzultačná činnosť – vzdelávacie aktivity na národnej úrovni s účasťou expertov ECML; mediácia prostredníctvom konferencií, workshopov, webinárov a pod.

V rámci programového obdobia na roky 2016 – 2019 sa budú realizovať projekty zamerané na:
1.	Digitálna gramotnosť – podpora osvojovania si jazyka 
2.	Posunková reč – podpora kvality vo výučbe posunkovej reči 
3.	Dospelí migranti – jazyk pre prácu, nástroje profesijného rozvoja
4.	Vzdelávanie učiteľov – smerom k Spoločnému európskemu referenčnému rámcu pre jazyky 
5.	Profesijné komunity – komunity pre učiteľov jazykov 
6.	Spoločný európsky referenčný rámec pre jazyky – implementácia SERR pre jazyky 
7.	Cudzie jazyky – učebné prostredie podporujúce cudzie jazyky 
8.	Vyučovacie jazyky – rozvoj jazykového povedomia vo vyučovacích predmetoch 	
Odporúčania a závery	
V rámci procesu učenia sa a vyučovania cudzích jazykov, ako i v oblasti tvorby jazykovej politiky členských štátov EÚ, sa odporúča využívať nástroje vytvorené Európskym centrom pre moderné jazyky (organizácia Rady Európy), nakoľko ich hlavných cieľom je podpora kvality jazykového vzdelávania. V oblasti cudzích jazykov ide najmä o podporu multilingvizmu, plurilingvizmu, metódy CLIL vo výchovno-vzdelávacom procese, používania Európskeho jazykového portfólia v procese hodnotenia učiaceho sa, ako aj naďalej odvíjať  jazykového vzdelávanie a hodnotenie od deskriptorov Spoločného európskeho referenčného rámca pre jazyky, pričom dôraz by sa zároveň mal dávať na školenie a vzdelávanie učiteľov/študentov učiteľstva cudzích jazykov. Odporúčame participovať na projektoch ECML a podporovať disemináciu výstupov predchádzajúcich programových období ECML.
	
Očakávaný prínos	
Participácia na konferencii a oboznámenie sa s výsledkami projektov Európskeho centra pre moderné jazyky v rámci programového obdobia 2012 – 2015 a ďalšej práce jazykových expertov prispejú k rozvoju jazykovej politiky na Slovensku. Informácie nadobudnuté počas pracovnej cesty sú prínosom pre prácu oddelenia pre cudzie jazyky ŠPÚ a činnosť národnej kontaktnej osoby pre ECML v SR.  
	
Prehľad prinesenej dokumentácie a miesto jej uloženia	
Všetky publikácie ECML sú k dispozícii v elektronickej forme na internetovej stránke ECML: http://www.ecml.at/publications 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová 	
Dátum: 15.12. 2015	
Správu schválil: Mgr. Petra Fridrichová, PhD., riaditeľka ŠPÚ